31984R1243
L 120/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 1243/84 AL CONSILIULUI
din 27 aprilie 1984
privind încheierea acordului sub formă de schimb de scrisori între Comunitatea Economică Europeană și Republica India privind restabilirea în favoarea ultimei țări a unei cantități convenite de zahăr preferențial
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere propunerea Comisiei,
întrucât, în sensul acordului între Comunitatea Economică Europeană și Republica India privind zahărul din trestie (1), intrat în vigoare la data de 18 iulie 1975, India dispunea inițial de o cantitate convenită de 25 000 tone (valoare zahăr alb) de zahăr preferențial; întrucât, începând cu 1 iulie 1981, cantitatea menționată s-a redus la zero de către Comisie, în temeiul articolului 7 alineatul (2) din acord;
întrucât acordul face parte integrantă din creșterea relațiilor comerciale între Comunitatea Economică Europeană și India,
ADOPTĂ PREZENTUL REGULAMENT:
Articolul 1
Acordul sub formă de schimb de scrisori între Comunitatea Economică Europeană și Republica India privind restabilirea în favoarea celei din urmă a unei cantități convenite de zahăr preferențial se aprobă în numele Comunității.
Textul acordului este anexat la prezentul regulament.
Articolul 2
Președintele Consiliului este autorizat să desemneze persoana împuternicită să semneze acordul care angajează Comunitatea.
Articolul 3
Prezentul regulament intră în vigoare în ziua următoare datei publicării în Jurnalul Oficial al Comunității Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 aprilie 1984.